แยกกัน
คนในครอบครัวโสภณพนิช แม้จะเป็นผู้ถือหุ้นส่วนหนึ่งในธนาคารกรุงเทพ มีวัฒนธรรมการทำธุรกิจที่แยกออกจากกันชัดเจน ระหว่างธนาคารซึ่งเป็นบริษัทมหาชนและธุรกิจครอบครัว
1 ก.พ. 2559

คนในครอบครัวโสภณพนิช แม้จะเป็นผู้ถือหุ้นส่วนหนึ่งในธนาคารกรุงเทพ มีวัฒนธรรมการทำธุรกิจที่แยกออกจากกันชัดเจน ระหว่างธนาคารซึ่งเป็นบริษัทมหาชนและธุรกิจครอบครัว
แต่ทุกครั้งที่เกิดปัญหาข้อพิพาทใดๆ ก็มีการนำเอาธนาคารกรุงเทพ ที่ไม่ได้รู้เรื่องอะไรด้วยเข้าไปผูกกับความขัดแย้งทุกครั้ง
ล่าสุด ข้อพิพาทที่ดินบนหาดราไวย์ จ.ภูเก็ต ระหว่างชาวเลกับบริษัท บารอน เวิลด์ เทรด  ที่มีกรรมการบริษัท ชื่อ สุชาดา ลีสวัสดิ์ตระกูล  พิชัย โกมลวิทยาธร  ชาลี โสภณพนิช  วิวัฒน์สุทธิ พงษ์ชัย และสาวิตรี รมยะรูป 
ชาวบ้านก็แห่มาส่งหนังสือร้องเรียนที่ธนาคารกรุงเทพ ซึ่งไม่ได้เกี่ยวข้องอะไรด้วยเลย เรื่องนี้ทำให้บิ๊กบอส ชาตรี โสภณพนิช ประธานแบงก์กรุงเทพ เบื่อมาก แต่ก็หวังว่าในที่สุดแล้วคนก็จะเข้าใจว่า แบงก์กรุงเทพไม่มีส่วนเกี่ยวข้องใดๆ ในเรื่องนี้